Kapadocke Greki. Kapadocke Greki – etnicznŏ grupa Grekōw kerŏ dŏwnij pōmiyszkiwała teryny Kapadocyje, dzisio ale po ludobōjstwie Grekōw a umianie populacyje miyndzy Grecyjōm a Turcyjōm wiynkszość kapadockich Grekōw pōmiyszkuje teryny Greckij Republiki. 
Gŏdka.
Kapadocke Greki tradycyjnie używały kapadockij greckij gŏdki, kerŏ po ludobōjstwie a ôstatecznie umianie populacyje uznŏwanŏ bōła za umrzitõ. Dziepiyro we 2005 roku ôdkryto bōło kapadockich Grekōw we Greckij Republice, kerzi to dalij gŏdali we kapadockij greckij gŏdce. Niykere kapadocke Greki kere pōmiyniyły religijõ na islam, skuli czego tyż niy podlazły pod umianã populacyje, dalij używajōm kapadockij greckij gŏdki we gyszichtowyj Kapadocyji. Przed anfangym wychrōniyniŏ ôsmańskij gŏdki bez Mustafã Kemala Atatürka, bōła ôna tyż używana postrzōd kapadockich Grekōw. Dzisiej na placu wychrōniōnyj ôsmańskij gŏdki, niykere kapadocke Greki używajōm tureckij gŏdki. Przed umianōm populacyje, używany też bōł dialekt ôsmański (dzisio uznŏwany za turecki) karamanlicki, kery tradycyjnie szrajbowany bōł greckim alfabetym. Wiynkszość kapadockich Grekōw, kerzi to pōmiyszkujōm we Grecyji, używŏ dzisio greckij gŏdki.